《庐州陷江中丞阵亡诗以哭之》
清代·唐鉴

中丞英爽一儒生，三载披坚卓有声。正冀登坛推上将，谁知授命死危城。

征南浑是春秋义，蜀相长垂宇宙名。欲问庐江消息渺，几回惆怅泪纵横。

作者简介：（1778—1861）清湖南善化人，字镜海。嘉庆十四年进士。道光间为广西平乐知府，设五原学舍教瑶民读书。鸦片战争时，在太常寺卿任，劾琦善、耆英等误国，直声震天下。后致仕南归，主讲金陵书院。咸丰初，还湖南。学宗程朱，倭仁、曾国藩等皆从问业。有《朱子年谱考异》、《学案小识》、《畿辅水利备览》等。